cyanic-selkie/wikianc huggingface dataset:
Cecilie Melli
I oktober 2012 ble det kjent at brudekjolen hennes ble auksjonert bort av Jay Leno og skuespilleren George Clooney. Høsten 2014 var hun på lag med Synnøve Mo fra Bodø i «KulturQuiz» under ledelse av Siss Vik, men rakk bare til semifinalen.
San Juan County (New Mexico)
San Juan County er et fylke i den amerikanske delstaten New Mexico. Det ligger i det nordvestlige hjørnet av staten og det grenser mot Rio Arriba County i øst, Sandoval County i sørøst og mot McKinley County i sør. Det har også grense mot delstatene Arizona i vest, Utah i nordvest og mot Colorado i nord.
San Juan Countys totale areal er 14 344 km² hvorav 63 km² er vann. I 2000 hadde fylket 113 801 innbyggere og administrasjonssenteret ligger i byen Aztec. Fylket har fått sitt navn etter elven San Juan River.
I tilknytning til vassdraget ligger to meget store kullkraftverk i San Juan fylke – San Juan kullkraftverk og Four Corners kraftverk, med samlede utslipp av CO2 på ca. 30 millioner tonn i 2006, nesten like mye som utslippene fra hele Fastlands-Norge.
Hospitalgata
Hospitalgata finnes flere steder i Norge:
Juan Manuel Muñoz
Juan Manuel Muñoz Díaz (født 19. mai 1969) er en spansk rytter, som spesialiserer seg i dressur. Under Sommer-OL 2012 i London representerte han landet sitt, der han ble nummer 7 i lagkonkurransen og nummer elleve individuelt.
Skamtind
Historie
Gården nevnes allerede 1614 og det er trolig at det var på 1600-tallet det først bosatte seg folk der. Eiendommen strakte seg langt inn over fjorden i den tiden, men ble seinere delt opp. Det bodde folk på Skamtind fra og til, men fra 1820 vet man at det bodde folk på gården igjen. Rundt 1875 bodde det 3 familier og 16 personer der. I 1900 bodde det 6 personer på Skamtind. Fra denne tid og i over 100 år var gården eid av en familie. Så ble den solgt og i 2017 brukes gården og bukta av hytteeier og turfolk.
Choe Un-ju
Choe Un-ju (født 23. januar 1991) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Rio Arriba County
Rio Arriba County er et fylke i den amerikanske delstaten New Mexico. Det ligger i nord i staten og det grenser mot Taos County i øst, Mora County i sørøst, Santa Fe County, Los Alamos County og Sandoval County i sør og mot San Juan County i vest. Det har også grense mot delstaten Colorado i nord.
Rio Arriba Countys totale areal er 15 271 km² hvorav 100 km² er vann. I 2000 hadde fylket 41 190 innbyggere og administrasjonssenteret ligger i byen Tierra Amarilla. Fylket har fått sitt navn etter det spanske navnet for sin beliggenhet ved øvre delen av elven Rio Grande.
Al Jubail-1 kraftverk
Al-Jubail kraftverk nr 1 er et varmekraftverk i det østlige Saudi-Arabia. Det har en installert produksjonskapasitet på 300 MW fordelt på 5 x 60 MW blokker. Operatør er Saline Water Conversion Corp.
Brenselkilden er råolje eller fyringsolje. Anlegget ble installert 1982. Teknologien er levert av Ansaldo. Dette er også et desalineringsanlegg som omgjør sjøvann til ferskvann.
Gary
Gary er et mannsnavn med flere mulige opprinnelser. Det kan være:
Utbredelse
Gary var et populært navn i USA fra 1930-årene til 1970-årene.
I England var Gary et populært navn fra 1950-årene til 1980-årene.
Kjente personer med navnet
Personene i listen er ordnet kronologisk etter fødselsår.
Scotiahavet
Scotiahavet er et randhav til Sørishavet som ligger nord for Antarktishalvøya. Det ble navngitt i 1932 etter ekspedisjonsskipet «Scotia» som ble benyttet på Scotia-ekspedisjonen (1902–04) i dette området. Scotiahavet avgrenses i nord av Ildlandet og Falklandsøyene, i vest av Drakestredet, i øst av øygruppene Sør-Georgia og Sør-Sandwichøyene og i sør av Sør-Orknøyene og Antarktishalvøya. Deler av området utgjør Scotiaplaten, og deler ligger over Sør-Amerikas kontinentalsokkel. Havet dekker et areal på cirka 900 000 km² med en gjennomsnittsdybde på cirka 4 500 m og største dyp på cirka 5 840 m.
I 1916 gjennomførte den britiske polarforskeren Ernest Shackleton sammen med fire andre ekspedisjonsmedlemmer en reise over Scotiahavet etter at deres fartøy «Endurance» hadde blitt knust i isen. Mannskapet brukte to uker på å krysse Scotiahavet fra Elefantøya til Sør-Georgia i den åpne livbåten «James Caird».
Åklangselva
Åklangselva er en elv øverst i Leiravassdraget i Viken. Elva renner fra Aklangen nordøst i Lunner mot sørøst til Avalsjøen.
Bremneset
Bremneset er en odde som ligger lengst ut Ersfjorden, på sørsiden av fjorden, i Tromsø kommune og på yttersiden av Kvaløya.
Historie
Bremneset er selve odden lengst ut i fjorden mens plassen hvor det i gamle dager bodde folk, heter Maritheimen. Maritheimen har trolig fått sitt navn etter en kvinne som tidligere bodde på plassen. Fra 1814 vet man at plassen har vært bebodd. I 1875 bodde det syv personer på Maritheimen. Plassen ble fraflyttet allerede tidlig på 1900-tallet.
Laks
Bremneset var en av de plassen hvor man drev med laksefiske. Da for de ut dit allerede i begynnelsen av mai og ble der hele sommeren. De var som regel to mann siden det var mye arbeid med blant annet ishus til fisken. I gamle dager måte de ro inn med fisken, men når lokalbåten begynte å gå kunne de levere laksen til den, når den passerte Bremneset.
Leonard Wickstrøm
Leonard Wickstrøm var en torturist og arbeidet for Statspolitiet i Stavanger under andre verdenskrig. Leonard Wickstrøm var en de beryktede torturister sammen med Holger Tou som samarbeidet nært med den sadistiske tyske gestapisten Arnold Höllscher. Den 5. desember skjøt den kommunistisk motstandsgruppen ledet av Helge Hansen i Saborg. gruppa Stapo-mannen og torturisten Leonard Wickstrøm i Lagårdsveien på Våland i Stavanger
Spaghettiwestern
Spaghettiwestern eller spagettiwestern er en betegnelse på westernfilmer – det vil si filmer med miljøer og historier fra det amerikanske cowboy- og nybyggermiljøet på 1800-tallet — som ble produsert i Europa på 1960- og 1970-tallet, først og fremst i Spania og Italia. En rekke av filmene var brutale og nihilistiske og fikk derfor problemer med filmsensuren i mange land.
Typiske eksempler på spaghettiwestern er Django (1966), Sartana (1968), Sabata (1969), For en neve dollar (1964) og den kanskje mest kjente av dem alle: Den gode, den onde og den grusomme (1966) av Sergio Leone. Skuespillere som ofte forbindes med denne type filmer, er Clint Eastwood, Franco Nero og Lee van Cleef.
Liste over spaghettiwesternfilmer
Blant annet disse filmene regnes til denne genren:
Ri Ye-gyong
Ri Ye-gyong (født 26. oktober 1989) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Brahim Kaazouzi
Brahim Kaazouzi (født 15. juni 1990) er en marokkansk friidrettsutøver som konkurrerer i mellomdistanseløp.
Han representerte Marokko under Sommer-OL 2016 i Rio de Janeiro, der han ble utslått i semifinalen på 1500 meter.
Paradise (Radionettes-album)
Paradise er et musikkalbum med Radionettes. Albumet ble utgitt i 1996.
Screen Actors Guild Award
Screen Actors Guild Award («Filmskuespillernes fagforeningspris», forkortet SAG award) er en amerikansk film- og TV-pris. Prisen omtales gjerne som «SAG-award». Det er Screen Actors Guild (SAG) som deler ut prisen på vegne av medlemmene.
Statuetten som blir gitt, representert av en naken mann som holder dramaets tradisjonelle symboler for komedie og tragedie, er kalt for «skuespilleren». Den er ca 40 cm høy, støpt i solid bronse og produsert av et støperi i Burbank i California.
Siden prisen ble opprettet i 1995 har den vært en av de viktigste hendelsene i Hollywood. Nominasjoner til prisene kommer fra 4200 tilfeldig utvalgte medlemmer av foreningen. Alle med fullt medlemskap (120.000 medlemmer per 2007) kan stemme på kandidatene. I flere år har prisutdelingen blitt sendt på den amerikanske TV-stasjonen TNT, men sendes nå på TBS.
Landet tiden glemte
Landet tiden glemte (originaltittel: The Land That Time Forgot) er en britisk eventyr- og science fiction-film fra 1974 regissert av Kevin Connor. Filmen handler om en kapret ubåt, som under første verdenskrig forviller seg for langt mot Sydpolen. På denne ferden kommer de til en mystisk isdekket øy som det ryker fra. Mannskapet finner omsider en passasje inn i øya og oppdager til sin forbauselse at stedet er bebodd av en rekke typer utdødde dyr på ulike utviklingstrinn. De ledende rollene spilles av Doug McClure, Keith Barron, John McEnery og Susan Penhaligon. Filmen bygger på Edgar Rice Burroughs roman med samme navn fra 1924 og inngår som en del av forfatterens «Caprona trilogi».
Den ble etterfulgt av Vulkanøyas hemmelighet som er basert på de to siste bøkene: The People That Time Forgot og Out of Time's Abyss (begge utgitt i 1924).
I 2009 kom en nyinnspilling med C. Thomas Howell i hovedrollen (han hadde også regien). Denne gikk rett på video.
Handling
Filmen begynner med at en flaskepost strander på en øde strand for så å bli plukket opp av en fisker. Han oppdager brevet på innsiden og begynner å lese...
Ubåten beveger seg nå lengre og lengre mot Sydpolens isøde og Bowen spør den tyske kapteinen om assistanse for å finne en vei ut. De kommer over en stor øy som er dekket av is og omringet av høye fjell, men samtidig oppdager de at det kommer varmt vann ut fra øya. Kapteinen tror det dreier seg om det «tapte kontinent» Caprona, som noen sjømenn hadde beskrevet for 200 år siden. Samtidig med dette oppdager de at ubåten er i ferd med å gå tom for drivstoff, men finner etterhvert en passasje via noen undersjøiske huler slik at de kan ta seg inn på den tilsynelatende utilgjengelige øya. Når de kommer opp til overflaten oppdager de at stedet har et tropisk klima med rik vegetasjon og vulkansk aktivitet. Etterhvert får de også stifte bekjentskap med stedets bemerkelsesverdige dyreliv, som består av forhistoriske skapninger som var utdødd for millioner av år siden. Det viser seg at stedets skapninger står på forskjellige utviklingsteg. Mannskapet kommer også i konflikt med en primitiv menneskerase – og etter en stund blir det store spørsmålet er om de kan komme derfra i live.
Om filmen
Filmen blir omtalt som en «sleeper hit», dvs. at de fikk uventet popularitet, og bidro også til at andre filmatiseringer basert på Edgar Rice Burroughs bøker kom de nærmeste årene, blant annet At the Earth's Core (1976) og The People That Time Forgot (1977). Den fikk lunken mottakelse av de amerikanske kritikerne og har oppnådd 46 % på Rotten Tomatoes.
Filmen ble innspilt på Kanariøyene, den skotske øya Skye og i Shepperton Studios.
I rollene
(utvalg)
Homiyu Tesfaye
Homiyu Tesfaye (født 23. juni 1993) er en etiopisk-tysk friidrettsutøver som konkurrerer i mellomdistanseløp.
Han representerte Tyskland under Sommer-OL 2016 i Rio de Janeiro, der han ble utslått i semifinalen på 1500 meter.
Bergen Barokk
Ensemblet, som regnes som et av Norges ledende tidligmusikk-ensembler, ble stiftet av Frode Thorsen og Hans Knut Sveen i 1994 som et ledd i Bergen kommunes kultursatsing, og drives i dag med støtte fra kommunen, Norsk kulturråd og Universitetet i Bergen /v. Griegakademiet.
Foruten konserter i inn- og utland, med Russland og USA som ytterpunkter, har ensemblet spilt inn musikk av både kjente og tildels lite kjente komponister, som Arcangelo Corelli, Francesco Maria Veracini, Francesco Barsanti, Georg von Bertouch, Benedetto Marcello, Georg Friedrich Händel, Johann Christoph Pepusch, Jacques Paisible, Gottfried Finger, Johann Jakob Froberger og andre.
Bergen Barokk publiserer sin innspillinger på plateforlagene Simax Classics, Bergen digital studio, BIS og Toccata Classics. Noen innspillinger er gjort i studioet til NRK Hordaland.
Ensemblet består av tidligere elever eller nåværende lærere ved Griegakademiet, ved behov supplert etter hva musikken krever.
De mest aktive i ensemblet er:
EDonkey-nettverket
eDonkey-nettverket er et P2P-nettverk som benyttes av rundt tre million brukere til enhver tid. Det ble opprettet i 2000, og brukes i all hovedsak til fildeling.
30. serierunde i OBOS-ligaen 2021
30. serierunde i OBOS-ligaen 2021 var den siste serierunden sesongen 2021 og ble spilt lørdag 27. november med kampstart for alle kampene kl. 15:00.
Neptun (gud)
Neptun var havguden i romersk mytologi. Han var motstykket til den greske guden Poseidon.
EM i fotball 2016 – Gruppe F
Gruppe F under Fotball-EM 2016 består av, , &. De to beste lagene går videre til kvartfinale, der vinneren møter laget som blir på andreplass i gruppe E, mens andreplassen møter laget som kommer på andreplass i gruppe B.
Alle tidspunkter UTC+2
Jon Myong-hwa
Jon Myong-hwa (født 9. august 1993) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Øvre Torggate
Øvre Torggate kan være flere gater:
Frédéric de Coninck
Frederic de Coninck (født 5. desember 1740, død 4. september 1811) var en nederlandsk handelsmann virksom i Danmark.
Frédéric de Coninck var født i Haag og kom i 1763 til København, hvor han startet rederi- og handelsvirksomhet med oversjøiske produkter.
De Coninck, som til det ytterste forsto å utnytte de fordelene tidens mange kriger skapte for det nøytrale Danmarks handel, ble en av landets største redere med en flåte på 64 skip.
Under og etter Englandskrigene (1807–1814) kom firmaet de Coninck i vanskeligheter, og i 1822 måtte firmaet de Coninck lukke.
Den ukrainske autokefale ortodokse kirke
Den ukrainske autokefale ortodokse kirke er én av flere kirker som gjør krav på navnet ukrainsk-ortodoks. Den ser på seg selv som en autokefal ortodoks kirke, men er ikke anerkjent av den ortodokse kirke og ikke i kommunion med noen av dennes andre særkirker. Kirka ledes av metropolitten av Kiev og hele Ukraina.
Den ukrainske autokefale ortodokse kirke angir å ha 1200 menigheter. Medlemstallet er noe usikkert, men meningsmålinger antyder at 1,7 % av den ukrainske befolkningen er tilhengere av den ukrainske autokefale ortodokse kirke. Dermed er kirka betydelig mindre enn Kiev-patriarkatets og Moskva-patriarkatets ukrainsk-ortodokse kirke, den ukrainsk-katolske kirke og de ikke-religiøse.
Kirka er best representert i de vestlige og sentrale delene av Ukraina. Som liturgisk språk brukes for det meste ukrainsk. I diasporaen brukes også lokale språk (bl.a. engelsk og spansk).
Struktur
Den ukrainske autokefale ortodokse kirke består av 16 eparkier (bispedømmer) i Ukraina, hvorav nesten halvparten er ubesatt (vakant):
Historie
Den ukrainske autokefale ortodokse kirke (UAOK) betrakter overføringen av den ukrainske kirka fra Konstantinopel- til Moskva-patriarkatet i 1688 som kirkerettslig illegitim. UAOK aksepterer ikke patriarken av Moskvas overhøyhet over den ukrainske kirka, som den oppfatter som russisk-ortodokst fremmedstyre.
Den første grunnleggelsen av UAOK fant sted i 1921. Den russisk-ortodokse kirke hadde i 1918 (etter Den ukrainske folkerepublikkens uavhengighet) innrømmet autonomi til den ukrainske kirka, men tilbakekalte autonomien tre år senere. Dette førte til stor misnøye i deler av kirka, som innkalte til et kirkemøte, der det ble bestemt å grunnlegge en autokefal (dvs. fullt ut selvstendig) kirke for Ukraina, og der Vasyl Lypkivskyj ble valgt til metropolitt av Kiev og hele Ukraina. Da det ikke var noen biskoper til stede på møtet, ble Vasyl viet gjennom prester og legfolk. Slik ordinasjon er ikke i tråd med ortodoks kirkerett, og kirka ikke anerkjent av noen andre ortodokse kirker. Den fikk imidlertid en viss utbredelse i mellomkrigstidas Ukraina, og bidro til å bygge opp diaspora-samfunn i Canada og USA. Både Vasyl Lypkivskyj og hans to etterfølgere ble avsatt av sovjetiske myndigheter og ble henretta resp. døde i fangenskap. Den ukrainske autokefale ortodokse kirke opphørte å eksistere i 1936 da den ble tvangsforent med den russisk-ortodokse kirke.
Den andre grunnleggelsen av UAOK fant sted i 1942 gjennom den polsk-ortodokse metropolitten av Warszawa, Dionizy Waledyński (ukrainsk Dionisij Valedynskyj). Han utnevnte Polikarp Sikorskyj til administrator av Kiev. Som sådan var Polikarp leder for den ukrainske kirka, men både han og kirkas resterende biskoper måtte flykte vestover i 1944, der de bygget opp de ukrainsk-ortodokse diaspora-kirkene i Vest-Europa, Canada og USA. Dermed overtok Dionizy Waledyński lederskapet av kirka under tittelen patriark av Kiev og hele Ukraina, men han ble nekta adgang til Ukraina og ble i 1948 satt i husarrest av de kommunistiske makthaverne og fratatt alle kirkelige verv.
1990 ble UAOK grunnlagt for tredje gang. Det var Dmytrij Jarema og andre forhenværende russisk-ortodokse prester som etter bedra kår for religionsutøvelse tok initiativet til nygrunnleggelsen. På et kirkemøte med 7 biskoper, 200 prester og 500 legfolk ble Mstyslav Skrypnyk valgt til patriark av Kiev og hele Ukraina. Mstyslav – den eneste gjenlevende biskopen av UAOKs andre periode – var på dette tidspunktet ukrainsk-ortodoks erkeepark av Parma og metropolitt av USA. I 1992 ble det inngått en omstridt og kortvarig union mellom UAOK og den nygrunnlagte ukrainske ortodokse kirke (Kiev-patriarkatet). Året etter døde patriark Mstyslav, og de to kirkene brøt med hverandre igjen, dvs. valgte hver sin patriark til å etterfølge Mstyslav.
Overhoder
Sedisvakanse Sedisvakanse
PopHeart
PopHeart er en EP utgitt under U2s PopMart-turné i 1997. Det er en liveinnspilling fra Edmonton i Canada og Rotterdam i Nederland.
Dr. Phil
Dr. Phil er et amerikansk talkshow skapt av tv-produsenten Oprah Winfrey og programlederen Phil McGraw. Etter McGraws suksess med innslag i The Oprah Winfrey Show, begynte hans eget talkshow Dr. Phil 16. september 2002. I begge showene gir McGraw råd om «livsstrategier» basert på sine erfaringer som psykolog innen klinisk behandling og rettspsykologi. Showet blir syndikert over hele USA og i en rekke andre land. Av og til har spesialprogram blitt sendt i prime time på CBS. Programmet har blitt nominert til en Daytime Emmy Award hvert år siden 2004.
Rune Dahmke
Rune «Otter» Dahmke (født 10. april 1993 i Kiel) er en tysk håndballspiller som per 2022 spiller for den tyske klubben THW Kiel og Tysklands herrelandslag i håndball.
Han deltok i Håndball-EM 2016 i Polen, Håndball-VM 2017 i Frankrike og Håndball-EM 2018 i Kroatia.
Han er i et forhold med den norske håndballspilleren Stine Bredal Oftedal og de forlovet seg 23. juni 2023.
Amandaprisen 1998
Amandaprisen 1998 var den 14. utdelingen av Amandaprisen. Utdelingen fant sted 29. august 1998 i forbindelse med den 26. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1997 til 30. juni 1998.
Det ble delt ut priser i seksten klasser, fem flere enn året før. For første og eneste gang ble det delt ut pris til beste reklamefilm, fjernsynsprisen ble igjen delt i to; en for drama og en for underholdning og klassene beste birolle, beste filmmanus og fagprisen ble gjeninnført etter fem år. Klassene for birolle og filmmanus ble etter denne utdelingen ikke delt ut igjen på henholdsvis åtte og seks år, mens det var siste gang fagprisen ble delt ut. Filmen Salige er de som tørster og TV-serien Blodsbånd fikk begge to priser hver, mens Egil Monn-Iversen fikk æresprisen.
Utdelingen var todelt og de to delene ble overført på henholdsvis NRK1 og NRK2, begge ledet av Hilde Hummelvoll. Prisen Nordisk Amanda ble delt ut i en egen Nordisk Amanda-utdeling to dager før og gikk til den danske filmen Festen. Også denne utdelingen ble vist på NRK1 og ble ledet av Hummelvoll sammen med Helena Von Zweigbergk.
Vinnere og nominerte
Vinnere står først i tabellen og er merket med fet skrift.
Fylkesvei 6024
Fylkesveg 6024 går mellom Solholmen og Midsund i Molde kommune. Veien er 16,8 km lang, og følger sydkysten på Otrøya.
Frem til 2019 hadde veien betegnelsen Fv202.
Erik Solbakken (roer)
Erik Solbakken (født 30. august 1994) er en norsk roer.
Han er tatt ut til å representere Norge under Sommer-OL 2020 i Tokyo, hvor han skal delta i dobbeltfirer. Her ble han nummer 9, etter å ikke ha kvalifisert seg til A-finalen.
Kongens Nytorv metrostasjon
Kongens Nytorv er en underjordisk metrostasjon i København, under plassen med samme navn. Stasjonen blir betjent av M1, M2, M3 og M4 i Københavns metrosystem. Det finnes vekslemuligheter til diverse busslinjer.
Stasjonen ble innviet 19. oktober 2002 til den nybygde strekningen Vestamager–Nørreport. I 2019 ble linjen M3 fullført under navnet Cityringen. In 2020 ble linjen M4 åpnet som passerer Kongens Nytorv i de samme spor som M3. Disse danner en direkte forbindelse til København H.
Utforming
Kongens Nytorv er bygget og utformet etter samme stil som de fleste andre underjordiske metrostasjoner i Køpenhavns metronettverk. Det er to hovednivåer under bakkenivå; den første er en bare en kort trapp ned fra gateplanet. På dette nivået kan passasjerer ta en heis ned til en mellometasje med utgang i motsatt retning, slik at de så kan ta en annen heis for å nå togplattformene. Det er også en heis som frakter reisende direkte til plattformen.
Det finnes to innganger til stasjonen: Én ved det sydvestlige hjørnet av krysset mellom Kongens Nytorv, Lille Kongensgade, Holmens Kanal og Store Kongensgate, og en annen på innsiden av kjøpesenteret Magasin de Nord.
Linjer
I dag betjener begge alle metrolinjer Kongens Nytorv. M1 og M2 går til Vanløse vestover og respektivt til Vestamager og Lufthavnen østover. M3 og M4 går i Cityringen och Kongens Nytorv fungerer som en forbindelse mellom de gamle M1 og M2, og de nye M3 og M4. Det er den eneste stasjonen med alle fire linjer.
Galero
Galero (i flertall galeri, på latin galerum, flertall galera), også kalt kardinalhatt eller prelathatt, er en stor, flat, bredbremmet hatt med dusker, som blir båret av geistlige i Den katolske kirken. For kardinaler kan hodeplagget anses som symbolsk krone for en «kirkefyrste». Fra hver enkeltside kan det henge opptil femten dusker (fiocchi) som angir rangordningen. Galero er også heraldisk tegn i kirkelige våpenskjold. Skarlagenrød galero ble første gang gitt til kardinaler av pave Innocens IV ved Det første konsilet i Lyon i 1245.
Kirkelig heraldikk i den katolske kirken
I kirkelig heraldikk kan galero i form av en flat hatt i rødt, grønt eller svart og med ulikt antall dusker symbolisere flere kirkelige myndighetspersoner.
Al-Hasan al-Basri
Abū Saʿīd b. Abi ’l-Ḥasan Yasār al-Baṣrī, tilnavn; Hasan av Basra, Arabisk: حسن البصري, forkortet; Ḥasan al-Baṣrī; eller Imam Ḥasan al-Baṣrī (født 642 i Medina, død 728 i Basra) var en muslimsk skriftlærd, asketiker, teolog, eksegete, lærd, dommer, og mystiker. Han tilhørte den tredje muslimske generasjonen (dvs. av tābiʿūn), faktisk en av de mest framtredende av tābiʿūn.
Gullbotn
Gullbotn er navnet på overgangen som ligger på nordøstsiden av Gullfjellet ved innsjøen Øyjordsvatnet/Langavatnet, og er høyest på en kort strekning på ca. 7 km fra Trengereid ved Trengereidfjorden i Samnanger til Trengereid ved Sørfjorden som er det eneste som binder Bergenshalvøya og Bergen til fastlandet.
Kommunegrensen mellom Samnanger og Bergen går midt over Gullbotn.
I nordenden av Øyjordsvatnet/Langavatnet ligger det som tidligere var Gullbotn Turistheim. Gullbotn er også et hytteområde.
Turmål
På Gullbotn er det en lysløype på ca. 5 km, men og med mulighet for kortere runde rundt vannene. Tidligere et populært utfartsområde for skigåere fra Bergen.
Gullfjellstoppen nås via varderekken ovenfor lysløypen, til fots om sommeren og på ski om vinteren.
Trengereidhotten nås via samme oppstigning, men man tar nordover en sti på øvre Gullbotn.
Parkering ved lysløypen.
Pedro Ochoa
Pedro Ochoa (født 22. februar 1908, død 5. september 1947) var en argentinsk fotballspiller som deltok i de olympiske leker 1928 i Amsterdam.
Ochoa vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak. Argentinas vei til finalen var seier over med 11-2, seier mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris. Ochoa spilte kun to landskamper for Argentinas herrelandslag i fotball.
Ryssdal kraftverk (Sunndal)
Ryssdal kraftverk er et vannkraftverk i Sunndal kommune i Møre og Romsdal.
Det er et elvekraftverk som utnytter et fall på 205 meter. Det er inntaksdammer i Kjerringelva og Seterelva, to sideelver til Jordalselva.
Utløpet går rett i inntaksdammen for Jordal kraftverk.
Installert effekt er 2 MW fra en peltonturbin. Årsproduksjon er 7,1 GWh.
EDonkey2000
eDonkey2000 (også kjent som ed2k) var et fildelingsprogram som koblet til P2P nettverkene eDonkey og Overnet. Programvaren ble utviklet og driftet av firmaet MetaMachine. Første versjon ble utgitt 6. september 2000, og sluttet offisielt å fungere på 28. september 2005 etter å ha mottatt trusselbrev om søksmål fra RIAA.
Selv om klienten er nedlagt, fungerer fortsatt serverne, og det finnes i dag flere andre klienter som bruker nettverket, bl.a. eMule, aMule, Shareaza og MLDonkey.
Den siste versjonen av eDonkey-klienten som kom ut hadde med støtte for BitTorrent. Man kunne da laste ned en torrent-fil, og samtidig hente deler av nedlastningen via eDonkey-nettverket, og øke hastighetene for nedlastning ganske mye.
Eutyfron
Eutyfron (gresk: Ευθύφρων) er en av Platons tidlige dialoger, hvori formuleres Eutyfrons dilemma.
Sokrates stiller spørsmålet om det gode og fromhet kommer fra gudene, eller om gudene velger det gode fordi det er godt.
Hvis det gode kommer fra gudene er det bare en annen måte å si at alt det som gudene bestemmer er godt, og dersom gudene velger det gode for at det er godt så må noe annet enn gudene være moralens kilde. I så fall er det gode godt være seg gudene vil det eller ikke.
I det førstnevnte tilfelle er altså moralen helt vilkårlig og hvilke grufullheter som helst kan være goda dersom gudene bestemmer det, og i det sistnevnte tilfelle er det noe annet enn gudene som gjør at det gode er godt og det onde ondt.
Litteratur
Oversiktsfremstillinger
Innføringer
Undersøkelser og kommentarer
Kvernesodden
Kværnesodden er Rendalens største fotballbane. Den har plass til ca. 100 personer og er hjemme banen til Rendalen IL, som spiller i 5. divisjon.
Joseph Martinez
Joseph Martinez (født 31. mars 1878, død 1945) var en fransk turner.
Han deltok i verdensmesterskapet i turn i både 1903, 1905 og 1909. I 1903 vant han mangekampen foran Georges Wierincky og Joseph Lux på delt 2.-plass. Han vant også svingstang, skranke og ringer i samme VM. I 1905 fikk han gull i skranke og sølv i svingstang, og gull i lagkonkurransen. I 1909 fikk han igjen gull i skranke, sølv i svingstang, og gull i lagkonkurransen, foran Tsjekkoslovakia.
I olympisk sammenheng har han en 7.-plass fra OL i 1900.
I tillegg er han fire ganger fransk mester i turn; 1900 (sammen Gustave Sandras), 1902, 1903 og 1908.
Yun Hyon-hi
Yun Hyon-hi (født 9. september 1992) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Phil McGraw
Phillip Calvin McGraw (født 1. september 1950 i Vinita i Oklahoma), best kjent som Dr. Phil, er vert for det populære amerikanske psykologiske TV-programmet Dr. Phil. Han er gift med Robin McGraw, (f. Robin Jo Jameson), og har to sønner, Jay og Jordan McGraw. Han ble kjent etter opptredener på The Oprah Winfrey Show.
I 1996 leide Oprah Winfrey inn McGraw for å forberede henne til en rettssak rundt en kjøttprodusent i Amarillo i Texas. Winfrey ble så imponert over McGraw at hun ga ham all ære for at hun vant saken, som var over i 1998. Kort tid senere inviterte hun ham til å opptre i programmet sitt. Hans opptreden viste seg å være så suksessfull at han begynte å opptre hver uke som en «Relationship and Life Strategy Expert» («Ekspert på samlivsforhold og livsstrategier»). I 2002 ble han gitt sitt eget daglige TV-program, Dr. Phil, produsert av Winfreys Harpo Productions.
McGraw har en bachelorgrad i psykologi fra Midwestern State University og en mastergrad i eksperimentell psykologi. Senere oppnådde McGraw en doktorgrad (ph.d.) i klinisk psykologi hos University of North Texas.
Han dukker også opp i Scary Movie 4.
Steffen Fäth
Steffen Fäth (født 4. april 1990) er en tysk håndballspiller.
Han representerte Tyskland under Sommer-OL 2016 i Rio de Janeiro, der han tok bronse i herrenes turnering.
Kitty Kielland
Kitty Lange Kielland (født Christiane, 8. oktober 1843 i Stavanger, død 1. oktober 1914 i Kristiania) var en norsk maler, spesielt kjent for landskapsbilder fra Jæren.
Kitty Kielland kan regnes som en av de største norske landskapsmalerne. Hennes tidligste bilder er holdt i en realistisk stil, mens hun senere var med på å bidra til utviklingen av nyromantikken. Kielland er representert i en rekke norske gallerier, med flest bilder i Stavanger kunstmuseum og i Nasjonalgalleriet.
Oppvekst og læreår
Kitty Kielland vokste opp i Stavangers bedre borgerskap, familien var en av de eldste handelsfamiliene i byen. Faren Jens Zetlitz Kielland var både konsul og bankdirektør, men levde hovedsakelig som rentenist og kunstner. Han drev både med maling og musikk. Moren het Christiane (Janna) Kielland, født Lange. Kitty var nest eldste barn i en søskenflokk på åtte, og forfatteren Alexander Kielland var en yngre bror.
En kneskade gjorde at Kielland i tyveårene måtte sitte i rullestol, og hun begynte da å male. Sin første undervisning fikk hun i hjembyen av Fanny Zeuthen. Først da hun var tretti år, i 1873, startet hun utdannelsen som elev av Hans Gude i Karlsruhe. Gude hadde sett Kiellands arbeid da han var på et familiebesøk i Stavanger i 1872. Yrkesvalget var ikke særlig populært i familien, men hun ble støttet av broren Alexander. Hun var elev hos Gude i to år. I 1875 reiste Kielland til München, der hun ble boende fram til 1878. I München delte hun leilighet med Harriet Backer. Hun fikk undervisning av Eilif Peterssen og delvis også av den tyske landskapsmaleren Herman Baisch. Eilif Peterssen ble senere – i 1888 – gift med Kittys søskenbarn Magda Kielland.
Somrene 1874, 1876 og 1878 oppholdt Kielland seg på Jæren for å male. Bildene er holdt i en naturalistisk stil, men en lys koloritt. Bildene er ofte laget som små utsnitt av naturen, med en detaljert forgrunn og store linjer i landskapet. Hun er preget av Gudes realisme i landskapsframstillingen, mer enn den stemningsstilen som var populær i München. Det var nytt i Norge at en kvinne malte landskapsbilder og ikke holdt seg strengt til de «passende» motivene for en kvinne: portretter, interiør, blomsterbilder. Sammen med Nicolai Ulfsten kan Kitty Kielland regnes som innlederen til jærmaleriet.
I 1879–89 bodde Kielland i Paris, også her i samboerskap og fortrolig vennskap med Harriet Backer. I 1879 var hun elev ved Académie Julian, og siden ved Académie Colarossi i 1883, 1886 og 1887. Hun hadde i flere perioder mellom 1880 og 1886 den franske landskapsmaleren Léon Pelouse som lærer, i Cernay-la-Ville og i Bretagne. Han var naturalist og fikk stor innflytelse på Kiellands utvikling. I Paris ble Thomasine og Jonas Lie blant Kiellands gode venner, sammen med Arne Garborg. Hun malte i 1887 bildet Arne Garborg i malerinnens atelier i Paris, nå i eie hos Nasjonalgalleriet. Da Arne og Hulda Garborg giftet seg, fikk ekteparet 1500 kroner til bryllupet, en stor sum på denne tiden. Kiellands følelser for Arne Garborg stakk dypere enn bare vennskap, noe Garborg først skjønte da hun i et brev skrev «Det er somme ting, jeg ønskede annerledes, men alt i alt saa tror jeg, det er godt som det er».
Jærbilder
I 1879 stilte Kielland for første gang ut på Salongen i Paris, og hun høstet positiv kritikk. Sommeren samme år startet hun å arbeide med motivet «Torvmyr». Bildene virker inspirert av den franske maleren Charles Daubignys landskapsmalerier.
Det første bildet med torvmyr-motivet, «Un jour sombre en Norvège» (En gråværsdag i Norge) ble antatt ved Salongen i Paris i 1880. Det nøkternt registrerende natursynet som opptrådte i tidligere bilder er nå delvis forsvunnet og har veket plassen for et mer stemningsladet preg. Bildet er tynge og mørkere, og fargevalget er mer monokromt. Navnet «Torvmyr» er også brukt om bildet, men denne tittelen er brukt om flere av hennes bilder.
Bildet «Torvmyr» var også en videreføring av et samarbeid med broren Alexander. Hun hadde tidligere laget en tegning med samme tittel og utfordret ham til å skrive en novelle til den. Brorens novelle «Torvmyr» er et grotesk-komisk og melankolsk stykke «heimstaddiktning», publisert i novellesamlingen Nye Novelletter i 1880.
De fleste av bildene til Kielland skildrer det flate jærlandskapet eller fjellene som omgir Jæren. Hun hentet imidlertid også motiv fra Nord-Frankrike og fra det sørøstlige Norge.
Nyromantikken
Sommeren 1885 oppholdt Kielland seg sammen med Harriet Backer i Risør, og ved Bosvik nær byen malte hun et motiv med en gammel herregård i kveldslys. Bildet ble kalt «Efter solnedgang», og det har et preg av drøm og mystikk som den gang var nytt i norsk kunst. Detaljene har forsvunnet i kveldslyset, og naturen er forenklet og stilisert.
Kielland var en av flere norske kunstnere som samlet seg hos Christian Skredsvig på Fleskum i Bærum sommeren 1886 (den såkalte Fleskumsommeren). Her malte hun en ny versjon av bildet «Efter solnedgang», basert på et fotografi av den første versjonen. De to versjonene har omtrent samme dimensjon og er også ellers svært like. Detaljer er enda mer tilslørt i den andre versjonen. Kunstnersamlingen på Fleskum kan regnes som innledningen til nyromantikken i Norge. Sammen med Eilif Peterssen var Kielland en viktig pådriver for den nye stilretningen. Maleriet «Sommernatt» er malt i sørenden av Dælivannet i 1886 og henger nå i Nasjonalgalleriet.
Hensikten med den andre versjonen av «Efter solnedgang» var å stille dette ut på Salongen i Paris. Hun inviterte sin tidligere lærer Pelouse til å kritisere bildet, men han mente hun var kommet på villspor og var begynt å male som Puvis de Chavannes. I tillegg til Parisutstillingen ble bildet utstilt i Göteborg i 1886, i København i 1888 og på Verdensutstillingen i Paris i 1889, der Kielland vant sølvmedalje.
Tilbake til Norge
Fra 1889 bodde Kielland permanent i Kristiania. Hun var blant annet venn med Bjørnstjerne Bjørnson.
I 1890 malte Kielland bildet «Aftenlandskap, fra Stokkavannet», som i 1905 ble gitt som fødselsdagsgave til dronning Maud den 26. november 1905. Billedrammen har et skilt med teksten «Til Norges Dronning fra Damer i Elverum 26de November 1905». Dugnadsmidler var blitt samlet inn for å gjøre kongeboligen representativ.
I fra omkring 1890 skjedde en endring i kunstuttrykket til Kielland, der hun er påvirket av den danske maleren Jens Ferdinand Willumsen og kunstretningen syntetisme. Motivet er forenklet, med kraftigere farger. Hun malte nå hovedsakelig blomsterbilder og motiver fra høyfjellet.
Kielland designet også serviset Bækkeblom for Egersund Fayancefabrik i 1900. Serviset var i jugendstil.
Fra århundreskiftet hadde Kitty Kielland en ettromsleilighet i Hanstensgate 2 i Kristiania. I samme hus bodde også maleren Asta Nørregaard.
Ved Verdensutstillingen i Paris i 1900 var Kielland den eldste av de elleve norske kvinnelige malerne som deltok. Hun vant ingen priser ved denne utstillingen.
Kielland skrev tre upubliserte noveller. Hun hadde hele livet et nært forhold til forfatterbroren Alexander, og hun sendte ham utkast til novellene. Alexander beskrev sin søster som «skarp i Kanterne men blød i midten».
Kielland mottok Kongens fortjenstmedalje i gull 1908. I 1889 var hun blitt æresmedlem i Det Norske Studentersamfund.
Arbeid for kvinnesaken
Kitty Kielland var en av stifterne av Norsk Kvinnesaksforening (NKF) i 1884. Hun var medlem av hovedstyret i NKF 1892–1894.
I 1885 tok hun til motmæle mot teologene J.C. Heuch og Michael Johan Færden, som mente at kvinnefrigjøringen var til skade for samfunnet og at en slik frigjøring gikk mot kristendommen. Hun fikk sitt innlegg på trykk i Luthersk Ugeskrift. Det var høyst uvanlig for kvinner å gå mot menn i offentlig debatt på slutten av 1800-tallet. I et brev til Thomasine og Jonas Lie, som da oppholdt seg i Paris, uttrykker Kielland at hun er selv forskrekket over å få innlegget på trykk – og hun skiver at hun anser seg selv som modig. Ikke minst uvanlig var det at Kielland som ugift kvinne offentlig uttrykte lengsel etter å stifte familie og å få barn.
Kiellands offentlige opptreden gjorde at hun ikke slapp unna latterliggjøring og hån. Hun ble ofte omtalt som maskulin og lite pen. Utseende hennes ble sammenlignet med Christian IV, og dette var neppe ment som en kompliment. Også hennes arbeid ble tidvis betegnet som «mandig». I en trebinds oversikt over norsk billedkunst som kom ut i perioden 1904–1907 skrev kunsthistorikeren Jens Thiis følgende omtale «''Hendes kunst er alt andet enn dameaktig, ja med det faste, lidt tunge håndlag i udførelsen lar den dårlig ane en kvindelig kunstner. Mest kvinde er hun i sine blomsterbilleder''».
Colfax County (New Mexico)
Colfax County er et fylke i den amerikanske delstaten New Mexico. Det ligger i nord i staten og det grenser mot Taos County i vest, Mora County og Harding County i sør og mot Union County i øst. Det har også grense mot delstaten Colorado i nord.
Kitty Kielland
Siste leveår
De siste ti årene av sitt liv var Kielland lite aktiv som kunstner. De siste leveårene var hun svekket av alderssløvsinn.
Colfax County (New Mexico)
Colfax Countys totale areal er 9 759 km² hvorav 29 km² er vann. I 2000 hadde fylket 14 189 innbyggere og administrasjonssenteret ligger i byen Raton som også er fylkets største by. Fylket har fått sitt navn etter Schuyler Colfax som var USAs 17. visepresident.
Kitty Kielland
Siste leveår
Sommer 1914 tilbrakte Kitty på Hognestad på Jæren. Sine siste dager lå hun imidlertid i sykeseng på Trosterud i Østre Aker. Hun døde 1. oktober 1914, og Arne Garborg var til stede i begravelsen. Kitty testamenterte et bilde til Garborg, og han kunne selve velge bilde. Hun etterlot seg også et legat på 20 000 kroner, som skulle brukes til å kjøpe inn arbeider av unge kunstnere til Nasjonalgalleriet.
Kitty Kielland er hedret med gatenavn i flere norske kommuner.
Rohinton Mistry
Mistry ble 30 desember 2015 utnevnt til medlem av Order of Canada.
Bibliografi
Romaner
Noveller og chapbooks
Løs skjortekrage
Løs skjortekrage, også kalt løssnipp og annet, er en type avtakbar krage som blir festa til skjorter med rund halslinning ved hjelp av spesielle knapper. Kragene er oftest hvite og stiva. De kan stå rett opp eller være bretta ned på forskjellige måter.
Kragetypen oppstod på 1800-tallet som tilbehør til fine mannsantrekk som dress, smoking og kjole og hvitt, og til enkelte uniformer. Noen tiår ut på 1900-tallet ble løse, stive skjortesnipper nesten helt erstatta av skjorter med fastsydd krage som var mer lettvint og behagelig.
Også pipekrager, gammeldagse prestekrager, er løse og må kneppes fast.
Marcello Haugen
Mikael Martin Thoreusen Haugen (født 6. juli 1878 i Kongsberg, død 30. desember 1967 på Svarga i Lillehammer) var en nordmann som i sin samtid var landskjent for sitt angivelige klarsyn.
Familie
Marcello Haugen var sønn av borhauer og pukkverksarbeider Thoreus Hansen Haugen fra Kongsberg og Ellen Marie Mikaelsdatter Ringnesbraaten fra Skedsmo. Med Gudrun Ring fikk han i 1918 datteren Anna Marie Terka Thoreusen, senere gift Anna Marie Terka Bay.
Oppvekst
Han var født på Krutthusmoen, dagens Numedalsveien 26. Han hadde to eldre brødre som begge begynte i Kongsberg Sølvverk. Faren døde i 1890 og moren giftet seg på nytt året etter. Hun hadde 8 barn med Thoreus og et barn med Olof Edvard Olausen Bodal fra Bohuslen i Sverige. Martin var visergutt i Kongsberg Adresse, belgtråer for organist Cleve i Kongsberg kirke og sang i barnekoret i kirken. Han begynte som bakerlærling hos baker Eberhard Eriksen og tok svennebrev i 1897. Familien hadde da flytta til Oslo og Martin flytta etter. Etter å ha arbeidet som mekaniker fikk han ansettelse i jernbanen og flytta i 1900 til Otta. Her ble etterhvert hans spesielle evner kjent. Han var 34 år gammel da han tok navnet Marcello fordi han av sin farmor hadde hørt at han ifølge en myte hadde rett til dette adelige italienske slektsnavnet.
Anders Frostenson
Anders Frostenson (født 23. april 1906 i Loshult i Osby kommun i Skåne i Sverige, død 4. februar 2006 i Örebro) var prest og forfatter.
Marcello Haugen
Klarsynthet
Marcello Haugen hevdet at han tidlig hadde klarsyn, men ikke visste hvordan han skulle utnytte dette. Han begynte ved jernbanen som lokomotivpusser på Hamar og senere på Otta. I 1908 ble han forfremmet til fyrbøter. Gjennom arbeidet ved jernbanen i Gudbrandsdalen kom Haugen i kontakt med mange mennesker, og det var der han for første gang fikk utprøvd hva han oppfattet som spesielle evner.
Anders Frostenson
Bakgrunn
Anders Frostenson var eldsta barnet i en søskenskare på fem barn. I sin ungdom studerte han språk, litteraturvitenskap og teologi ved Lunds universitet, og tok en fil.kand. i engelsk, slaviske språk og filosofi i 1928.
Marcello Haugen
Antroposofisk forbindelse
Haugen var i oktober 1913 blitt introdusert for tankegodset til Rudolf Steiner av blant andre Ivar Fosse, og uttrykte et ønske om å dra til Tyskland for å medvirke i den antroposofi ske bevegelsen. Han tok ett års permisjon fra jernbanen for å reise ut i Europa. Steiner anbefalte ham et naturvitenskapelig studium for en reflektert indre utvikling, noe eleven ikke fulgte opp. Steiner ba enkelte i bevegelsen om å yte ham hjelp og å pleie ham i den grad han ville delta, noe som siden skulle bringe med seg misforståelser og turbulenser. Det gikk rykter om at Haugen var blitt konsultert av den tyske generalstaben og av den tysk-østerrikske keiseren. Med begrunnelsen at Haugens praksis truet med å undergrave og gi et falskt bilde av den antroposofiske bevegelsen til utenforstående og nyere medlemmer, besluttet et styremøte i 1914 å stenge Haugen ute. Under oppholdet hadde Haugen utfoldet en «sjarlatanvirksomhet» bestående i formentlige «helbredelser» og gjentatte tilnærmelsesforsøk overfor yngre kvinner. Han ble ansett for en sterkt patologisk disponert, respektive psykisk tilbakestående personlighet, da han visstnok ifølge sin særlige psykologiske disposisjon ikke «lot seg snakke med».
Virke i Norge
Tilbake i Norge arbeidet Haugen en tid ved jernbanen, inntil han begynte som «rådgiver» på heltid. Han søkte om kongelig bevilling til å praktisere som naturlege, men søknaden ble avslått. En notis i Tidsskrift for Den norske lægeforening uttrykker stor tilfredshet over at "Den celebre kvakksalver fra Lillehammer, Marcello Haugen, ved kongelig resolusjon ikke hadde fått sin ansøkning om å praktisere som naturlege innvilget."Haugen anbefalte ofte sine pasienter forskjellige urtemiksturer som botemiddel mot sykdom.
Anders Frostenson
Prest
Frostenson var aktiv i salmebokarbeidet for Svenska Kyrkans salmebøker av både 1937 og 1986. Han regnes som en sentral fornyer av den svenske salmen i både innhold og form, særskilt gjennom sine bidrag til barnesalmeboken «Kyrkovisor». Bråket rundt hans salmer til 1937-salmeboken førte til at han trakk seg tilbake fra den skrivende arenaen i over ti år. Et av hans kjennetegn var at han ville skrive tekstene i samhandling med egne bevegelser og slik formidle salmens iboende bevegelse og energi. Det var visstnok ytterst sjelden han forfattet en ny salme mens han satt ved et skrivebord. Kjennetegnet for hans arbeid med salmer har blitt beskrevet som en streven etter å forenkle tekstene og ut fra et teologisk perspektiv skape mer sangbare salmer.
Marcello Haugen
Virke i Norge
Han hadde angivelig «helbredet» byggmester og forretningsmannen Johan Thorvaldsen for en sykdom legene ikke fikk bukt med. Av Thorvaldsen fikk Haugen en 3 mål stor tomt ved trikkesløyfen i Ullevål Hageby i Oslo. På denne tomten ble «Villa Arjuna» bygd i 1920, og der begynte Marcello Haugen sammen med sin mor å ta imot mennesker som søkte veiledning.
Anders Frostenson
Prest
Gjennom Kirkenes Verdensråds salmebok, der Frostenson hadde skrevet seks av de åtte svenske salmene, kom han til å inspirere salmediktere over hele verden.
Marcello Haugen
Virke i Norge
I 1920 ga han ut sin første bok, et eventyr om skapelsen og om menneskets stilling til skaperverket. I 1923 kom hans andre og siste skrift, en mindre bok med tittelen Betraktninger over en dag.
Anders Frostenson
Prest
I Svenska Kyrkans salmebok fra 1986 er han representert med hele 146 originaltekster, oversettelser og bearbeidelser.
Marcello Haugen
Virke i Norge
Marcello Haugen bidro til å innføre den moderne Rosenkorsordenen A.M.O.R.C i Norge, og den første lokalorganisasjonen her i landet fikk derfor navnet Marcello Haugen Pronaos.
Anders Frostenson
Prest
Frostenson debuterte med diktsamlingen «Löftets båge» («Løftets bue») i 1931, og skrev en avhandling om Kristusbildene i salmene på 1940-tallet. I den brede utgivelsesfloraen hans finner man også lyrikktolkninger av Rainer Maria Rilke og Paul Claudel.
Marcello Haugen
Eiendommen «Svarga»
Han bygde i 1912 sin første hytte på eiendommen Svarga (hinduismens himmelverden) i nærheten av Mesnafossen ved Lillehammer, der han også senere reiste et kapell i 1947. Marcello flyttet for godt til Svarga i 1940 i forbindelse med utbruddet av andre verdenskrig. Haugen hadde angivelig «helbredet» ved håndspåleggelse og urter, og folk stod i kø utenfor, opptil 100 på en dag. Han bodde på Svarga til han døde i 1967. I hinduistisk mytologi er «Svarga også det midlertidige paradis, i Indras himmel på Meru-fjellet, der de som er velsignet lever før deres neste fødsel (reinkarnasjon) på jorda.»
Anders Frostenson
Prest
I 2003 utgav han «Dogmat och dikten: om psalmskrivandets grunder» i samarbeid med Erik Routley og Anna-Britta Bodén. Han produserte filmer om svenske diktere som Nils Ferlin og Jan Fridegård.